สวัสดีค่ะ พอดีสองสามวันมานี้อยู่ดีๆก็รู้สึกร้อนวูบขึ้นที่ฝ่าเท้าค่ะ รู้สึกร้อนเฉยๆเหมือนไปเหยียบอะไรที่ร้อนๆเป็นสามสี่วิเเล้วมันก็หายไปเอง ผ่านไปสักพักก็รู้สึกแบบเดิมอีก ไม่ได้เเสบหรือชาอะไรเลยค่ะ เป็นข้างซ้ายข้างเดียวค่ะ อยากจะทราบว่ามันเกิดจากอะไรได้บ้างเเละอันตรายมั้ยคะ
สวัสดีค่ะ อาการร้อนวูบที่ฝ่าเท้าอาจเกิดจาก-ปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง-โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น-การบาดเจ็บ โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อน-การขาดเลือดในสมองบางส่วน ทำให้ชาครึ่งซีกหากเป็นอาการร้อนวูบซักพักแล้วหายไปเอง อาจเป็นแค่ปลายเส้นประสาทอักเสบแนะนำรับประทานอาหารได้ครบ 5 หมู่ หลีกเลี่ยงการทำท่าที่กดทับบริเวณที่เป็นออกกำลังกายสม่ำเสมอและควรทำการยืดเหยียดกล้ามเนื้อเป็นประจำหากเป็นชาครึ่งซีกควรรีบไปพบแพทย์เพื่อตรวจร่างกายว่ามีการตีบของเส้นเลือดในสมองเพิ่มหรือไม่ หรือถ้าร้อนวูบขึ้นมาบ่อยๆ แสบร้อน มีตุ่มน้ำขึ้นด้วย ก็ควรไปพบแพทย์